Folketingets trafikudvalg ser på kyssikring ved Lønstrup onsdag eftermiddag

Når Folketingets trafikudvalg onsdag eftermiddag kommer til Lønstrup for at se på kystsikring, står Hjørring borgmester parat med et godt råd. -Hold fingrene fra Lønstrup, i hvert fald hvad angår flere forsøg med Poul Jacobsens rør, siger Finn Olesen. Mandag forsøgte Poul Jacobsen fra Skagen Inovationscenter, at overbevise borgerne i Lønstrup om værdien af trykudligningsmodulerne. Men alle sagde fra. Det nordjyske medlem af Folketingets trafikudvalg, Bjarne Laustsen deltog også i mødet. Han mener, at Poul Jacobsen skal have lov til endnu et forsøg, om ikke for andet så for at "lukke munden" på ham. - Så langt vil jeg ikke være med. Poul Jacobsen har lavet flere forsøg, og resultaterne har slet ikke levet op til vore forventninger, melder Finn Olesen ud tirsdag. - Kystinspektoratet laver kontrollerede forsøg med Poul Jacobsens rør ved Hvide Sande, så må det være nok. Indtil der ligger dokumenterde resultater af disse officielle forsøg, skal kysterne her i Hjørring Kommune beskyftes med høfder og sandfodring, siger Finn Olesen. Når Folketingets trafikudvalg onsdag eftermiddag kommer til Lønstrup, har udvalget forinden set på forsøget ved Hvide Sande